Пасля малітвы слова да прысутных скіраваў біскуп Алег: “Не забараніў Бог ужываць гэты свет, радавацца, весяліцца, пазнаваць, але папярэдзіў, што чалавек не можа для сябе сам быць нормай, не можа чалавек, нягледзячы на Божы закон, будаваць сваё жыццё, бо гэта заканчваецца смерцю, забойствам. Гэтае месца, на якім чарговы раз стаім – моцнае таму пацвярджэнне. Бо чалавек, які не зважаў на Бога, на Яго закон, чалавек, які лічыў сам сябе законам, нішчыў другога чалавека. На жаль так ёсць і сёння, а паратункам у такой сітуацыі з’яўляецца толькі вера, якая вяртае нас да Божага сыноўства. Менавіта таму, там дзе панавала смерць, людзі ставяць крыж. Гэта знак надзеі і перамогі над грахом і смерцю, знак, пад якім чалавек вяртаецца да свайго Айца.